54 የደረቅ ቆሻሻ አንሺ መኪኖች ለበርካታ ወራት ወደ ስራ ሳይገቡ መቆየታቸው ተገለጸ
በአዲስ አበባ ከተማ በ14 ሚሊዮን ብር ወጪ የተገዙ 54 የደረቅ ቆሻሻ አንሺ መኪኖች ለበርካታ ወራት ወደ ስራ ሳይገቡ መቆየታቸው ተገለጸ ፡፡በአዲስ አበባ እሳት እና ድንገተኛ አደጋ መከላከልና መቆጣጠሪያ ባለስልጣን ግቢ እና ሌሎች ቦታዎች ቆመው የቆዩ እነዚህ መኪኖች በአዲስ አበባ ጽዳት አስተዳደር ስር የተደራጁ የደረቅ ቆሻሻ አንሺ ማህበራት ለስራቸው እንዲገዛ ያዘዛቸውና በሚፈልጉበት ደረጃ ባለመገዛታቸው ነው የተባለው፡፡35 ኩንታል የሚጭን የደረቅ ቆሻሻ ማንሻ መኪኖች እንዲገዛ ያዘዙት እነዚህ ማህበራት ካዘዙት ውጪ 15 ኩንታል የሚጭኑ መኪኖች በመገዛታቸው እንደነበረ ነው የተጠቆመው፡፡የነዚህ መኪኖች መቆምን አስመልክቶ ዋልታ ያነጋገራቸው በአዲስ አበባ እሳት እና ድንገተኛ አደጋ መከላከልና መቆጣጠሪያ ባለስልጣን መኪኖቹ በግቢያቸው ለበርካታ ግዜ በመቆሙ የአደጋ መከላከያ ማሽኖችን ለማቆም የቦታ ጥበት እንዳጋጠማቸውና እክል እንደሆነበት ገልጸዋል፡፡ተሸከርካሪያዎቹ የህዝብ ሀብት በመሆኑ የሚመለከታቸው አካላት ቶሎ ወደ ስራ ቢያስገባቸው የተሻለ ነው ሲሉም አስተያየታቸውን ሰጥተዋል፡፡የአዲስ አበባ ከተማ ፅዳት እስተዳደር ኤጄንሲ ዋና ስራ አስኪያጅ አቶ ኢቢሬ ኢስማኤል የመኪኖቹ ከመጫን አቅም ጋር ተያይዞ በአሰመጪ በላይአብ ሞተርስ እና አዲስ ካፒታል መካከል በተፈጠረው ውዝግብ እና አለመግባባት ወደ ስራ ሳይገቡ መቆየታቸውን አስታውቋል፡፡ማህበራቱ የፈለጋቸው መኪኖች እና የተገዙት መኪኖች የመጫን አቅም አለመመጣጠኑ በባለሙያ ተረጋግጠው በውሉ መሰረት በአስመጪው ላይ የ1 ነጥብ 5 ሚሊዮን ብር ቅጣት እንደተጣለም አቶ ኢቢሬ ገልጸዋል ፡፡ከማህበራቱ ጋር ወደ መግባባት እንደተደረሰ የተናገሩት ስራአስኪያጁ ተሸከርካሪዎች በቅርቡ ወደ ስራ እንደሚገቡም አረጋግጠዋል ፡፡